હવે આપણે જોઈએ કે નકારાત્મક ભાવનાઓ ખરેખર કેવી રીતે પેદા થાય છે. નકારાત્મક ભાવનાઓ પેદા થવાનું મૂળ જે કારણ છે તે સ્ત્રી અને પુરુષ બંને માટે કોમન છે. જીવનમાં કોઇ અપ્રિય ઘટના બને તેની પ્રતિક્રિયા રૂપે આવા નકારાત્મક ભાવનાઓ જેવા વિકારો જાગે છે… તો શું એ ખરેખર શક્ય છે કે આ દુનિયામાં ક્યારેય કોઇ અપ્રિય ઘટના બને જ નહીં? જીવનમાં કોઇ ને કોઇ પ્રતિકૂળ પરિસ્થિતિઓ તો આવતી જ રહે છે. નકારાત્મક ભાવનાઓ અને અન્ય મનોવિકારો શા કારણે પેદા થાય છે તેનું પણ એક ચોક્ક્સ વિજ્ઞાન છે અને આ પદ્ધતિ એ વિજ્ઞાનના શુદ્ધ સિદ્ધાંતો પર રચાયેલ તદ્દન નવી જ યોગ-ક્રિયા છે જેને આપણે ઊર્જા-યોગથી ઓળખીશું. સંવેદના શુદ્ધિ ક્રિયા દ્વારા આ બધા નકારાત્મક ભાવના દ્વારા પેદા થયેલી શારીરિક નકારાત્મક અસરને આસાનીથી નિર્મૂળ કરવી શક્ય બને છે અને સ્ત્રી આપમેળે જ તમામ પ્રતિકૂળ સંજોગોમાં પણ પોતાના મનને શાંત અને સંતુલિત રાખી શકે છે… અતિ પ્રતિકૂળ પરિસ્થિઓમાં પણ સ્ત્રીની સમતા બની રહે છે આથી મનમાં તટસ્થભાવ કે સાક્ષીભાવ આપોઆપ જ પેદા થાય છે અને જીવનમાં આનંદ-ઉલ્લાસ અને સુખની પ્રાપ્તિ થાય છે.